**ΕΝΟΤΗΤΑ 11**

**ΡΗΜΑΤΑ ΥΓΡΟΛΗΚΤΑ ΚΑΙ ΕΝΡΙΝΟΛΗΚΤΑ**

**Σχηματισμός ενεστώτα, παρατατικού και μέλλοντα**

**•Υπενθυμίζεται ότι η Α΄ Συζυγία περιλαμβάνει ρήματα:**

**5 / 62**

|  |  |  |  |
| --- | --- | --- | --- |
| **Α΄ Συζυγία (ρήματα σε -ω)** | | | |
| **Φωνηεντόληκτα** | | **Συμφωνόληκτα** | |
| **Ασυναίρετα** | **Συνηρημένα** | **Αφωνόληκτα** | **Ημιφωνόληκτα** |
| **(βαρύτονα)** | **(περισπώμενα)** | **(βαρύτονα)** | **(βαρύτονα)** |
| **λύ-ω** | **σε -άω (τιμά-ω=ῶ)** | **ουρανικόληκτα** | **ενρινόληκτα** |
| **παιδεύ-ω** | **σε -έω (ποιέ-ω=ῶ)** | **ἄγ-ω** | **νέμ-ω** |
|  | **σε -όω (δηλό-ω=ῶ)** | **τάσσ-ω (θ. ταγ-)** | **μέν-ω** |
|  |  | **χειλικόληκτα** | **υγρόληκτα** |
|  |  | **γράφ-ω** | **ἀγγέλ-λω** |
|  |  | **βλάπτ-ω (θ. βλάβ-)** | **φέρ-ω** |
|  |  | **οδοντικόληκτα** |  |
|  |  | **σπεύδ-ω** |  |
|  |  | **ἐλπίζ-ω (θ. ἐλπίδ-)** |  |

**Μέχρι τώρα έχουν διδαχθεί τα φωνηεντόληκτα και τα αφωνόληκτα.**

**Η τελευταία κατηγορία των ενρινολήκτων και υγρολήκτων ρημάτων παρουσιάζει σημαντικές ιδιαιτερότητες.**

**Α. ΥΛΙΚΟ ΓΙΑ ΕΠΕΞΕΡΓΑΣΙΑ**

**Να μελετήσετε τους υπογραμμισμένους τύπους στα επόμενα παραδείγματα και να επισημάνετε κάποιες ιδιαιτερότητες στον σχηματισμό του μέλλοντα και του αορίστου.**

**• Θεοὺς μιαίνειν οὐδεὶς ἀνθρώπων σθένει (=μπορεί, έχει τη δυνατότητα).**

**• Ὁμιλίαι κακαὶ (=κακές συναναστροφές) φθείρουσιν ἤθη χρηστά.**

**• Ὦ ξεῖν’ ἀγγέλλειν Λακεδαιμονίοις ὅτι τῇδε κείμεθα τοῖς κείνων ῥήμασι πειθόμενοι.**

**• Πολὺς καπνὸς ἐφαίνετο ἐν ταῖς κώμαις (=στις κωμο-πόλεις).**

**• Οὐ καταισχυνῶ ὅπλα τὰ ἱερά, οὐδ’ ἐγκαταλείψω τόν παραστάτην, ὅτῳ ἂν στοιχήσω (=με όποιον ταχθώ στη γραμμή), ἀμυνῶ δὲ καὶ ὑπὲρ ἱερῶν καὶ ὑπὲρ ὁσίων καὶ μόνος καὶ μετὰ πολλῶν.**

**84 / 62-63**

**• Τισσαφέρνης διαβάλλει Κῦρον πρὸς τὸν ἀδελφὸν ὡς ἐπιβουλεύει αὐτῷ (=ότι δήθεν τόν επιβουλεύεται)· ὁ δὲ πείθεται καὶ λαμβάνει (=συλλαμβάνει) Κῦρον ὡς ἀποκτενῶν (=για να τον θανατώσει).**

**• Σωκράτης, σοφὸς ὢν (=αν και ήταν σοφός), οὐκ ᾐσχύνετο παρ’ ἄλλων χρήσιμα μανθάνειν.**

**• Ταῦτα τῷ βασιλεῖ οἱ πρέσβεις ἀπαγγελοῦσι.**

**• Ἠγγέλλετο τοῖς στρατιώταις ὅτι Κῦρος τέθνηκε.**

**• Ἐλέησον ἡμᾶς, ὁ αἴρων τὰς ἁμαρτίας τοῦ κόσμου.**

**Β. ΠΑΡΑΤΗΡΗΣΕΙΣ**

**1. Από τα ενρινόληκτα και υγρόληκτα ρήματα πολύ λίγα σχηματίζουν τον ενεστώτα και τον παρατατικό ενεργητικής και μέσης φωνής από το ρηματικό θέμα αμετάβλη-το, όπως π.χ. τα ρήματα:**

**σθένω, μένω, στένω (=στενάζω), γέμω, τρέμω, νέμω**

**(ἐ)θέλω, βούλομαι, ἐπιμέλομαι, δέρω, φέρω κ.ά.**

**2. Τα περισσότερα ρήματα των κατηγοριών αυτών σχη-ματίζουν τον ενεστώτα και τον παρατατικό από το ρη-ματικό θέμα με την προσθήκη του χρονικού προσφύμα-τος -j-, με τις ακόλουθες συνέπειες:**

**α) Σε όσα ρήματα έχουν χαρακτή-ρα -λ- αφομοιώ-νεται προς αυτόν το πρόσφυμα -j- και εμφανίζεται στον ενεστώτα και τον παρατατικό διπλό -λ (-λλ-) π.χ.**

**ἀγγέλλω, ἤγγελλον (< ἀγγελ-j-ω, θ. ἀγγελ- πρβλ. ἄγγελ-ος)**

**ἀγγέλλομαι, ἠγγελλόμην**

**σφάλλω, ἔσφαλλον (< σφάλ-j-ω, θ. σφαλ-, πρβλ. σφάλ-μα)**

**σφάλλομαι, ἐσφαλλόμην**

**Εξαιρούνται απ’ αυτόν τον κανόνα και γράφονται με ένα -λ- τα ρήματα:**

**85 / 63-64**

**(ἐ)θέλω, βούλομαι, ἐπιμέλομαι ὀφείλω και το απρόσωπο μέλει (=υπάρχει φροντίδα)**

**β) Σε όσα ρήματα έχουν χαρακτή-ρα -ν- ή -ρ- και υπάρχουν πριν απ’ αυτόν τα φωνήεντα -α, -ε, ι, υ, με-τατρέπονται αυτά τα φωνήεντα σε -αι, -ει, -ῑ, -ῡ αντί-στοιχα· π.χ.**

**φαίνω, ἔφαινον (< φαν-ϳ-ω, θ. φαν- πρβλ. φαν-ός)**

**φαίνομαι, ἐφαινόμην**

**αἴρω, ᾖρον (< ἀρ-j-ω, θ. ἀρ- πρβλ. ἄρ-σις)**

**αἴρομαι, ᾐρόμην**

**κτείνω, ἔκτεινον (< κτενν- < κτεν-j-ω, θ. κτεν-)**

**φθείρω, ἔφθειρον (< φθερρ- < φθερ-j-ω, θ. φθερ-)**

**κρῑ´νω, ἔκρῑνον (< κρῐνν- < κρῐν-ϳ-ω, θ. κρῐν-)**

**οἰκτῑ´ρω, ᾤκτῑρον (< οἰκτῐρρ- < οἰκτῐρ-j-ω, θ. οἰκτῐρ-)**

**πλῡ´νω, ἔπλῡνον (< πλῠνν- < πλῠν-j-ω), θ. πλῠν-)**

**σῡ´ρω, ἔσῡρον (< σῠρρ- < σῠρ-j-ω), θ. σῠρ-)**

**Για τις φθογγολογικές μεταβολές που οδήγησαν σ’ αυτούς τους μετασχηματισμούς βλέπε την παραγρ. 301 της Γ.Α.Ε.**

**3. Ο μέλλοντας ενεργητικής και μέσης φωνής των ενρινόληκτων και υγρόληκτων ρημάτων σχηματίζεται από το ρηματικό θέμα και τις καταλήξεις των συνηρημένων ρημάτων σε -έω. Κλίνεται όπως ο ενεστώτας του συνηρημένου ρήματος ποιέω-ῶ. Π.χ.:**

|  |  |
| --- | --- |
| **Ενεστώτας** | **Μέλλοντας** |
| **• βάλλω θ. βαλ-**  **βάλλομαι** | **βαλ-ῶ**  **βαλ-οῦμαι** |
| **• κρίνω θ. κριν-**  **κρίνομαι** | **κριν-ῶ**  **κριν-οῦμαι** |
| **• αἴρω θ. ἀρ-**  **αἴρομαι** | **ἀρ-ῶ**  **ἀρ-οῦμαι** |

**Γ. ΑΣΚΗΣΕΙΣ**

**86 / 64**

**►Να μεταφέρετε τα ρήματα των επομένων προτάσεων στον μέλλοντα, σύμφωνα με το πρώτο παράδειγμα:**

**1. Οἱ στρατιῶται μένουσιν ἐνταῦθα ἡμέρας πέντε.**

**1. Οἱ στρατιῶται μενοῦσιν ἐνταῦθα ἡμέρας πέντε.**

**2. Ταῦτα ἀποκρινόμεθα τῷ στρατηγῷ.**

**2. ...............................................................**

**3. Ἀθηναῖοι τὴν τῶν βαρβάρων στρατιὰν ἀμύνονται (=αποκρούουν)**

**3. ...............................................................**

**4. Οἱ πολέμιοι τὴν τῶν Θηβαίων χώραν διαφθείρουσι.**

**4. ...............................................................**

**5. Ταῦτα οἱ πρέσβεις τῶν Λακεδαιμονίων ἀγγέλλουσι.**

**5. ...............................................................**

**6. Οὗτος τὴν ἑαυτοῦ πατρίδα αἰσχύνει.**

**6. ...............................................................**

**7. Ἐξαπίνης (=αιφνιδιαστικά, ξαφνικά) ἐπιφαίνονται οἱ πολέμιοι.**

**7. ...............................................................**

**8. Ἀγγέλλεται ὑπὸ τοῦ κήρυκος τῶν παίδων τελευτή.**

**8. ...............................................................**

**►Στο επόμενο κείμενο να βρείτε δυο τουλάχιστον τύπους ενρινολήκτων και υγρολήκτων ρημάτων, να τους αναγνωρίσετε και να γράψετε την ευκτική ενεστώτα και μέλλοντα της ίδιας φωνής:**

**Τοὺς ἀσώτους καὶ τοὺς μὴ ἔκ τινος περιουσίας ζῶ-ντας τὸ παλαιὸν ἔκρινον οἱ Ἀρεοπαγῖται καὶ ἐκόλαζον. Μενέδημον γοῦν καὶ Ἀσκληπιάδην τοὺς φιλοσόφους, νέους ὄντας καὶ πενομένους μεταπεμψάμενοι οἱ Ἀρεοπαγῖται ἤροντο, πῶς ὄλας τὰς ἡμέρας τοῖς φιλοσόφοις συσχολάζοντες, κεκτημένοι δὲ οὐδέν, οὐ φαίνονται πένητες.**

**Οἱ δὲ ἐκέλευον μεταπεμφθῆναί τινα τῶν μυλωθρῶν. Ἐλθόντος δ’ ἐκείνου καὶ εἰπόντος ὅτι νυκτὸς ἑκάστης, κατιόντες εἰς τὸν μυλῶνα σύρουσι καὶ αἴρουσι σάκκους καὶ μένοντες μέχρι πρωΐας δύο δραχμὰς ἀμφότεροι λαμβάνουσι, θαυμάσαντες οἱ Ἀρεοπαγῖται παραγγέλ-λουσι δοθῆναι ἑκάστῳ αὐτῶν δραχμὰς διακοσίας.**

**87 / 64-655**

**πενομένους (πένομαι) = φτωχούς**

**μεταπεμψάμενοι (μεταπέμπομαι) = αφού τους κάλεσαν**

**τοῖς φιλοσόφοις συσχολάζοντες = κάνοντας παρέα με τους φιλοσόφους**

**88 / 65**

**οἱ δὲ... τῶν μυλωθρῶν = αυτοί λοιπόν ζητούσαν να έρθει κάποιος μυλωνάς**

**κατιόντες εἰς τὸν μυλῶνα = αφού κατέβουν στόν μύλο**